Regtig 'n ou tronk wat in gaste-eenhede omskep is. Dik mure, klein venstertjies, en krapmerke agter die selle se deure. Skoon en netjies, maar bietjie beknop as daar meer as 2 mense in een sel bly. Neem muskietgoed saam - daar is baie (dit is nie die gastehuis se skuld nie). Die lugversorging in die eenheid was 'n welkome lafenis in die hitte van die Noord-Kaap.
Vyfster is baie netjies en op kreatiewe manier ingerig. Dit was egter vreeslik warm en alhoewel daar wel lugreëling was, was dit nie effektief genoeg nie.
Die ou tronk is baie mooi en kreatief ingerig en omskep in oorslaapgeriewe. Was ook baie netjies en skoon. Daar is plek vir meer afronding en sou ook eerder 'n deur tussen die badkamer en slaap-afdeling verkies het vir privaatheid. Sal dit egter nie aanbeveel vir mense met engtevrees nie.
Dis 'n besondere ervaring. Soveel geskiedenis. Wat party mense moontlik mag ontstel is die badkamer in die kamer, met fyn gordyne. Ek het maar vir vroulief aangeraai om te gaan stap toe moedernatuur roep!
Vriendelike diens en verwelkoming, kamer en geriewe baie netjies en skoon met lugreëling vir die warm Karoo-nagte. Die ideale oornagplek as jy op reis is. Sal weer daar oornag.
Definitief vir jou as jy opsoek is na iets anders. Die atmosfeer was vreeslik lekker. Die kamers is pragtig, netjies en skoon. Die gasvryheid is ongelooflik. Ons sal definitief weer en weer daar oornag.
Hierdie was vir ons 'n besondere ervaring om in 'n historiese tronksel te kan oornag. Die sel is wel baie gerieflik ingerig en netjies. Ons is ontvang deur 'n vriendelike gasvrou, besoek gerus hul koffiewinkel op die dorp ook.
Ek hou van die idee dat hulle 'n ou tronk omskep het, ek hou van historiese plekke en wat in verlede daar gebeur het baie interessant. Alles was daar wat mens sou nodig kry, ekstra komberse, aircon, ketel ens. Ons het laat daar aangekom en hulle was so nice om vir ons te wag tot ons daar is en ons 'n vriendelike verwelkoming gekry!
Ons was besonder vriendelik deur Talitha ontvang. Wat veral beïndruk het, was die feit dat hulle bereid was om ons bespreking met 2 dae te vervroeg, sonder om ons te penaliseer. Die verblyf is iets anders in die opsig dat jy in 'n sel slaap. Die sel is oopplan en mooi en deftig ingerig. Al die noodsaaklikhede vir oornagverblyf is daar. Daar is 'n televisiestel in die sel. In die sitkamer langsaan, is daar geriewe vir saamkuier. Die toilet en stort (in die bad) is alles deel van die sel. Privaatheid word verseker deur gordyne.Etes word nie verskaf nie en ons het 'n heerlike buffet-ete in 'n nabygeleë lodge geniet.
Hierdie is 'n oulike plek met 'n interessante geskiedenis. Die mense is vriendelik en die eenheid is goed toegerus, netjies en skoon.
'n Tronk is altyd 'n veilige hawe vir wie daar hoort. Hierdie tronk egter 'n aangename rusplek langs die pad vir die moeë reisiger. Net jammer die geskiedenis gegraveer op ou tronk mure toe gepleister of toe geverf. Sou voorstel eienaar restoureer ou sel in oorspronklike vorm en maak dit deel van museum-uitstalling.
Ek sou die ervaring vir niks anders verruil nie. Die ontvangs was baie goed en vriendelik, die kamer was netjies en gerieflik ten spyte van die tronk sel. Die wind het die aand vreeslik gewaai en die krag was af en dit het presies gevoel soos 'n tronk in die begin van die jaar 1920! Ons het kerse gehad, maar geen vuurhoutjies en moes toe noodgedwonge vroeg gaan slaap. Ons moes ongelukkig die volgende oggend inry dorp toe om lekker koffie en ontbyt te kry, maar dit was alles die moeite werd.
Dit was 'n unieke ondervinding om in die ou tronk te oornag. Ons het heerlik daar oornag. Die geskiedenis van die tronk was baie interessant. Net een negatiewe puntjie: Daar was geen warm water die oggend nie en om op 'n oggend wat 7 grade is 'n koue (darem nie yskoud nie, maar ook nie eers naby lou nie) bad te vat, is nie snaaks nie. Behalwe vir die koue water, was dit 'n heerlike oornag.
Om in 'n ou sel te oornag was 'n besonderse ondervinding. Die ou tronk is baie netjies gerestoureer. Die sel was 'n onverwagte luuksheid, baie keurig gemeubileer, amper uit die 50-jare, baie gerieflik met als wat nodig was vir 'n gemaklike oornag na 'n lang dag op die pad. Ons kamer het 'n stort binne in die bad, afgeskort van die slaaparea met gordyne. Ons kon rustig in die binnehof sit ontspan. Talita was 'n vriendelike gasvrou wat passievol is oor haar dorp. Die klein museum wat sy by ontvangs ingerig het was besonders interessant. Die tronkmure vertel ook hulle eie storie met inskripsies uit, o.a, die boereoorlog. Ons het ontbyt genuttig by die Ou Meul wat ook deur Talita bedryf word. Baie lekker met heerlike koffie. ('n Woord van raad - die lodge op die dorp het 'n heerlike buffet-ete). Dankie, Talita vir jou gasvryheid.
Ons was baie beïndruk met die slaapplek en het 'n baie lekker braai vir aandete gehad. Talitha, baie dankie vir die gasvryheid en baie oulike oorslaapplek. Sal beslis weer hier oorslaap.